કાર્યક્રમનો પ્રારંભ પંકજભાઈ અગ્રાવતની સુંદર પ્રાર્થનાથી થયેલ. હિમાંશુભાઈ બોરીસાગરે ગુજરાતી કેળવણી પરિષદના મહુવા કેન્દ્રનો પરિચય પોતાની આગવી શૈલીમાં આપતા જણાવેલ કે ગુજરાતી કેળવણી પરિષદને પૂ.બાપુના આશીર્વાદ મળવાથી ગંગાને ગંગોત્રી મળી ગઈ. ખરા દિલથી પ્રયોગાત્મક કામ કરતા શિક્ષકોને શોધીને આ પરિષદમાં જોડવા તે અમારૂં મુખ્ય કાર્ય રહેશે. ફુલોને બગીચામાં ખીલવાનું હોય છે પણ તે રણમાં ખીલે તો તે પરાક્રમ કહેવાય. અમને પૂ.બાપુના આશીર્વાદ સતત મળતા રહેશે.